JohanHeinsen/ENO huggingface dataset:
Lolland-Falsters Stifts-Tidende, 1827-12-07
Jndenlandsk. Ved den offentligt foretagne Trækning af det 80de kongelige kjøbenhavnske Classelotteries 3die Classe blev Mandagen den 3die December 1827, overeensstemmende med Planen udtrukket 48 Nummere, hvilke udkom i følgende Orden: No. 70. 162. 44. 93. 221. Capitain ved tredie jydske Jnfanteri-Regiment, Hr.
Lolland-Falsters Stifts-Tidende, 1827-12-07
Kammerjunker de Bretteville, har gjort en meget vigtig Opfindelse af et lidet bekosteligt og fuldkommen hensigtssvarende Svømmebelte, hvorved man tør haabe mange Søfarendes Liv i Fremtiden vil kunne frelses. Enhver kan lettelig selv, for en Ubetydelighed, forskaffsig dette Belte, der bestaaer af et Stykke, 1/2 Alen bred, Lærreds eller Vadmels-Strimmel, som lægges dobbelt og sammenstikkes, med to Tommers Mellemrum. Disse Rum fyldes med Pennefjedre, tagne af Kalkuner, Høns, Gjæs eller andre Fugles Vinger, hvoraf Skjægget eller Fanen er klippet bort; thi man maa ikke rive det af da Posen lettelig derved beskadiges, og det er netop dens Lufttæthed og Lethed, som gjør den saa fortrinlig skikket for Svømmebeltet. Til et Belte bruges omtrent 2 Pund Fjederstilke, som udgjøre circa 1,200 sædvanlige Gaasefjær. Naar disse ere indlagte, hvorved iagttages, at de tykke Ender af Stilkene vexelviis fordeeles, forsynes begge Ender med Bindler, for at knytte Bæltet sammen om Livet; og et Par Stropper tilsyes og saa, for at kaste over Skuldrene, at det ikke skal glide for langt ned. Et saadant Belte, der bliver omtrent en Tomme tykt og kun gaaer een Gang omkring Livet, holder ethvert, endog fuldkommen paaklædt Menneske, uden at han behøver at gjøre nogen Bevægelse, over Vandet. Han kan følgelig anvende al sin Kraft til at arbeide sig hen i den Direction, han ønsker. Efter at Hs. Majestæt Kongen havde ladet dette Svømmebelte prøve af Prof. Nachtigall, som derom afgav en særdeles fordeelagtig Rapport, har det behaget Hs. Majestæt under 27de October allernaadigst at tilkjendegive Hr. Kammerjunker de Bretteville sin allerhøieste Tilfredshed, samt at paalægge ham, at bekjendtgjøre dette Svømmebeltes Jndretning og Nytte.
Lolland-Falsters Stifts-Tidende, 1827-12-07
Betræffende de russiske Dampbade, som nu anlægges i Kjøbenhavn (læs forrige Avis), yttres i AarhuusAvis: "De ville rimeligviis vorde indrettede paa samme Maade som de i Berlin, og da Hr. H. har disse at takke for sin gjenvundne Helbred, som han her i halvandet Aar forgiæves søgte, saa tør man haabe, at denne for Menneskeheden saa fortrinlige Opfindelse, i Hr. Hyllested vil finde den dristigste og utrætteligste Befordrer. Planens Jværksættelse skal allerede have taget sin Begyndelse. Disse Bade skulle være meget velgjørende for de fleste Sygdomme, især Gigt og Nervesvækkelse. Naar en Patient i Rusland i et saadant Bader bragt i Transpiration, gaaer han ud og vælter sig i Sneen. Her til Lands bliver Patienten under Transpirationen overslaaet med nogle Spande koldt Vand.
Lolland-Falsters Stifts-Tidende, 1827-12-07
J Bladet Dagen tilføies: "Saadanne Bade have allerede i flere Uger været indførte paa Frederiks Hospital, hvor de ere prøvede af adskillige Læger, og have været brugte med Nytte af flere Patienter.
Lolland-Falsters Stifts-Tidende, 1827-12-07
J denne Vinter lader Selskabet for Naturlærrens Udbredelse holde offentlige Forelæsninger, ligesom forrige Vinter.
Lolland-Falsters Stifts-Tidende, 1827-12-07
Den længe forventede Madame Angelica Catalani ankom til Kjøbenhavn den 3die dennes om Aftenen. Hendes Mand, Hr. de Valebreque, var allerede ankommen i Søndags. "Natten for Brylluppet," nyt Syngespil af Professor Kruse, er antaget til Opførelse paa det kongelige Theater.
Lolland-Falsters Stifts-Tidende, 1827-12-07
En af den sindrige Englænder, Evans, indrettet Caffebrænder har nu omtrent i 8 Uger været brugt af Hr. Urtekræmmer Botter, paa Hjørnet af Dronningens Tvergade og Borgergaden No. 181 i Kjøbenhavn. Den har svaret til Forventningen, og de ved sammes Brug brændte Bønner have fundet Kjøbernes bifald. Der forsikkres, at naar paa dette Apparat den vestindiske Caffe brændes, nærmer den sig til Mocca-Bøn nernes Velsmag og Vellugt. Kunsten synes fornemmeligen at bestaae i, at bortfjerne de vandagtige og syrlige Dele, uden derved at forflygtige den væsentlige Olie, hvorpaa Caffeens Velsmag og Godhed især beroer. En J. C. Engelhardt har, formedelst et Rygtes Omløb, at han skulde være sat under Tiltale for sit udgivne Skrivt: "Til de Herrer Med-Jnteressenter i det asiatiske Compagni, erklæret, at saadant er ham aldeles ubevidst.
Lolland-Falsters Stifts-Tidende, 1827-12-07
J Kjøbenhavns Addresseavis er nylig falbudt en Jern Pengekiste, fodret inden i med Kork og forsynet med kostbare Laase. Prisen er 70 Rbd.
Lolland-Falsters Stifts-Tidende, 1827-12-07
Familien Price fra Kjøbenhavn foretager, i Forening med den wintherske Familie, i disse Maaneder en Reise til Jydland, hvor de agte at give Forestillinger i Aarhuus, Randers og Aalborg. Brødrene Pettoletti, som ere gaaede fra dette Selskab, have nu erholdt Tilladelse til, uden for Hovedstadens Porte at indrette et Theater og der give eqvilibriske og pantommiske Forestillinger. Kjøbenhavnerne vil altsaa næste Aar erholde 2de Sommertheatre.
Lolland-Falsters Stifts-Tidende, 1827-12-07
Den 25de f. M. reiste det bigumske Skuespillerselskab fra Agger, for med et der ved Havkysten liggende norsk Fartøi at afseile til Christanssand. Entrepreneuren for National=Theatret i Christiania, Hr. Strømberg, har gjort Directeur Bigum et meget fordeelagtigt Tilbud om at entrere med sig og give endeel Forestillinger i Christiania.
Lolland-Falsters Stifts-Tidende, 1827-12-07
Den 10de f. M. fandtes et Æbletræ i fuldkommen Blomstring i en Gartners Hauge i Aalborg. Betitlet: "Ny Opfindelser," læses i Aalborg Avis No. 181 følgende Jndsendte: En Mand skal have opfundet at forfærdige luftfri dobbelte Barometre af støbt Jern, Krusemaskiner af Pap og presser Olie af Flintestene til Brug til de ny opfundne saa kaldte Gaslamper, sliber Kikkertglas af Bøgetræ. Prøver forevises ikke, men Bestillinger modtages for videre at forskrives fra Maanen."
Lolland-Falsters Stifts-Tidende, 1827-12-07
Om den i Aalborg nylig opførte Toldbod hedder det blandt andet i Aalborg Avis: "at neppe findes i Danmark nogen Toldbod, der med Hensyn til Beliggenhed er mere beqvem for de Handlende og Søfarende." – Maatte kun nu Handel og Søfart florere!
Lolland-Falsters Stifts-Tidende, 1827-12-07
Fra Thisted berettes: at uden for Agger er den 15de November i Havet fanget en uhyre Aal, der veiede 1 Lpd. 5 Pd. og var 10 Qvarteer lang og 3 Qvarteer i Omkreds. (Man erindrer sig, at for nogle Aar siden forevistes her i Mariboe en meget større Aal.)J Thisted Avis forsikkres, at alle Tegn hentyde paa, at Canalen ved Agger aldrig meere vil lukkes. Paa den vestlige Side af Liimfjorden, i Thye, hvor Havet har dannet en saakaldet Canal, er en saa stor Mængde Muslinger inddrevet, at Landmænd paa Morsøgiøde deres Agre med samme. Siden Havets Jnd trængen i Fjorden ere, som man veed, Gjedder, Helte a. forsvundne der, men til Erstatning derfor fanges nu en saadan Mængde Flyndre, at de ere solgte for 4 a 5 s. Olen. Som noget ganske Nyt fanges sammested Bugsugere, Søskorpioner og Marsviin sees at baltre sig i Fjorden. Ved Liimfjordens Vand bemærkes nu en lysende Egenskab, der i mørke Nætter viser sig som gloende og brændende.
Lolland-Falsters Stifts-Tidende, 1827-12-07
Ved Sæby indstrandede Natten til den 24de f. M. en Klinkslup, som efter Paabrænding befandtes at være norsk Eiendom og 22 danske Læster drægtig, som var lastet med Smør, Hvede og Rug. Fartøiet er ganske i Splinter, og Folk eller Papirer ere ikke opdagede.
Lolland-Falsters Stifts-Tidende, 1827-12-07
Paa de bjergede Smørfjerdinger er formedelst Tang og Fjerdingernes Vaadhed ikke kjendt noget Mærke.
Lolland-Falsters Stifts-Tidende, 1827-12-07
Kjøbenhavns Børs-Cours, den 4de December. Hamborg 2 M. - , a vista 218. - Spec. 221. Specier solgtes til 13 Mk. 4 a 4 1/2 s. - Bank-Disconto 5 Proc. - Norske Speciessedler pr. 100 Spec. 154 a 155 Rbd. Sedl. - Svenske Sedler pr. Rigsdaler Rigsgjæld 49 Rbs. Tegn. - 4 Proc. kongelige Obligationer (uden Renter) 79 1/2 a 80 Rbd. Sedler. Dito Dito 73 a 73 1/2 i Banco. - Nationalbank-Obligationer (af Laanet den Februar 1820) 101 1/2 a 102 Rbd. r. S. Dito Dito 112 a 112 1/2 Rbd. Sedl. – 4 Proc. uopsigelige Rigsbank=Obligationer, Renter pr. 6te Januar, 96 a 96 1/2 Rbd. r. S. - 6 Proc. norsk Laan ved Hambro & Søn 4 - i Banco. 4 Procent Dito nye - 4 - i Banco. - Asiatiske Actier - Rbd. Sedler. – 3 Procents nye danske Obligationer – a – L. Sterling. (1 L. Sterling beregnet til 14 Bancomark.)
Lolland-Falsters Stifts-Tidende, 1827-12-07
Bekjendtgjørelser.
Lolland-Falsters Stifts-Tidende, 1827-12-07
Auctioner. Løverdagen den 15de d. M., Kl. 10 Formiddag, bliver ved Auction i Christianssædes Skove bortsolgt endeel afbarkede Ege og enkelte Bøgetræer. Liebhaverne ville møde ved Jndtægten, ved Skovfoged Rasmus Opagers Huus, hvor Auctionen tager sin Begyndelse. Christianssæde, den 6te December 1827. J. M. Lytzen.
Lolland-Falsters Stifts-Tidende, 1827-12-07
Jndkaldelse.
Lolland-Falsters Stifts-Tidende, 1827-12-07
Da Gaardfæster Ole Madsen af Herritzlev er afgaaet ved Døden og hans Bo taget under Skiftebehandling, indkaldes herved, med 12 Ugers Varsel, samtlige Creditorer, for inden den Tid at legitimere deres Krav paa Boet for undertegnede Skifteforvalter. Grevskabet Christiansholms Skriverstue, den 26de November 1827. Nyeboe.
Lolland-Falsters Stifts-Tidende, 1827-12-07
Skiftesamling. Creditorerne i Stervboet efter Ane Magrethe Olsdatter, Huusfæster Jacob Rode Vævers afdøde Hustrue i Torkildstrup, indkaldes herved, ifølge Placaten 21de April 1824, til en Skiftesamling paa Schiørringegaards Skriverstue Løverdagen den 22de December 1827, om Formiddagen Kl. 10. Stampe.
Lolland-Falsters Stifts-Tidende, 1827-12-07
Tjeneste ledig. En confirmeret Dreng, som har Lyst til at lære Møllerprofessionen, kan enten strax eller til 1ste Mai faae Condition paa Rørbechs hollandske Mølle ved Saxkjøbing. Tilkjøbs En rødmalet Kane, med et nyt Ræveskinds=Tæppe, Klokker og Bjælder, samt Seletøi, er underhaanden at faae tilkjøbs for billig Betaling, naar man derom henvender sig til Undertegnede. Nakskov, den 29de November 1827. Chr. Horsens.
Lolland-Falsters Stifts-Tidende, 1827-12-07
Ægte farvede stærke Tvister eller Bomulds 28. garn kan nu daglig faaes til nedsatte Priser i Nakskov hos Wulffeldt.
Lolland-Falsters Stifts-Tidende, 1827-12-07
Bundtmager-Arbeide. Pilleriner, smal Kaabebesætning, Mands Vinter=Kasketter og Dame-Støvler kan nu faaes hos Wulffeldt.
Lolland-Falsters Stifts-Tidende, 1827-12-07
Til Leie. 2 Værelser med Kjøkken er at faae til Leie næstkommende Paaske Flyttetid 1828 hos Bogbinder Eløstrøm i Mariboe.
Lolland-Falsters Stifts-Tidende, 1827-12-11
Lollands og Falsters Stifts Kongelig alene privilegerede. Addressecontoirs Efterretninger. skeet. Eenogtyvende Aargang. Nummer 98. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1827-12-11
Udenlandsk. Græske tyrkiske Anliggender. J Følge en til Frankfurt den 28de November, ved Coureer fra Wien, indløben Efterretning, skal de 3 store Magters Gesandter virkelig have forladt Constantinopel og begivet sig til Hermanstadt. Denne Meddelelse synes ikke saa utrolig; thi allerede den 7de November heed det i Constantinopel, at Sultanen ikke meere befandt sig i directe Forbindelse med dem, da Alt forhandles med den østerrigske Baron Ottenfels, paa hvem Alles Blikke nu ere heftede, som Fredshaabets sidste Støtte. Den 3die lod Reis-Effendi Gesandternes Tolke kalde. J det han talede med dem om Begivenhederne ved Navarino, spurgte han tillige, hvad et saadant Brud paa Tro og Love havde at betyde, Da de svarede noget undvigende, sagde han dem Farvel, derhos yttrende, at Porten fortrød at have hørt paa de pacificerende Gesandters troløse Meddelelser og Løvter. Den 5te blev holdt Divans-Forsamling hos Mufti. Den 6te erholdtes Efterretning om de eftertrykkelige Forholdsregler, som dette Divan vilde føre til, nemlig - som forhen meldt - Ophævelse af alle Tractater med de 3 Magter.
Lolland-Falsters Stifts-Tidende, 1827-12-11
Der ventes ogsaa, at Sultanen anordner en almindelig Væbning af alle Musselmænd og at Prophetens betydningsfulde Fane vil, som et Tegn paa alle Troendes Forening, blive opsat paa Sophie Moscheen. Over denne saaledes forehavende Forening, saavelsom Sultanens Beslutning, ere Tyrkerne glædedrukne. Uagtet der i Constantinopel er truffet alle mulige Sikkerheds Anstalter til Beskyttelse for Frankerne, ere disse dog frygtsomme; dog havde Portens Opførsel imod de 3 Gesandter endnu den 5te været ganske overeensstemmende med Folkerettens Grundsætninger, endskjøndt Alle troer, at Tirsdagen den 11 December 1827.
Lolland-Falsters Stifts-Tidende, 1827-12-11
Sultanens Beslutning vil falde krigerisk ud. De nyeste Efterretninger og Cochrane forsikkre, at han ikke opnaaede at bemægtige sig Fortet Vassilladi ved Missolunghi, da Grækerne hverken ved Trudsler eller Penge kunde formaaes til at storme. Scios Blokering skal ogsaa være ophævet. Fabrier staaer ved Methana, Church med 300 Mand ved Corinth og Griva er i Besiddelse af Nauplion. Ogsaa Keiseren af Rusland, har nu faaet officiel Beretning om Navarino-Seieren. Allerhøistsamme har benaadet Admiral Codrington med St. Georgs-Ordenens anden Classe og Admiral Rignimed St. Alexander Newsky-Ordenen. Grev Heiden udnævnte Hans Majestæt til Vice-Admiral og Ridder af St. Georg-Ordenens tredie Classe.
Lolland-Falsters Stifts-Tidende, 1827-12-11
Spanien. J Stedet for at see Oprørerne aldeles slagne, tiltager derimod Jsidorillo's Bande i Ny Castilien betydeligt. Endog fra selve Madrid skal være afgaaet adskillige Mennesker, for at tage Tjeneste ved denne Bande. J Gammel-Castilien omstreifer en Bande paa 100 Ryttere og en tredie, meget betydelig, er seet i Puentelargo. Districtet Lamgurdom skal atter være i fuldkommen Opstand.
Lolland-Falsters Stifts-Tidende, 1827-12-11
Stokholm, den 20de Novbr. Rygtet synes meget at have overdrevet Beretningen om nogle Uordener, der fandt Sted i Skuespilhuset i Christiania den 4de dennes, som er Aarsdagen for begge Rigernes Forening. En Prolog, der skal have været slet, blev nemlig udpebet af nogle unge Mennesker, og der ville ængstelige Gemytter finde Beviis paa Lunkenhed for Broderfolket og Misfornøielse med Foreningen. Hs. Majestæt har i denne Anledning forordnet en stræng Undersøgelse, og herfra er desangaaende i disse Dage afgaaet ikke mindre end 4 Courerer til Christiania. Den tjenstgjørende General=Adjutant for den kongel. Armee i Norge, General-Lieutenant v. Stabel, er kaldt hertil, hvor han ventes i Løbet af denne Uge, og under hans Fraværelse er Statsraad Krogh, Medlem af den norske Regjering, ansat i hans Sted ved Armeen.
Lolland-Falsters Stifts-Tidende, 1827-12-11
Man forsikkrer, at Posten som Rigsstatholder i Norge er tilbudt Admiral Greven af Platen, men at han har vægret sig ved at modtage den, fordi han nødig vil forlade Overopsynet med Arbeidet ved Gota-Canalen for den er færdig.
Lolland-Falsters Stifts-Tidende, 1827-12-11
Adskilligt. Den i Kjøbenhavn, for sine Forestillinger af Jongleurkunster, bekjendte Jndianer, Mooty Moda Samme, er i forrige Maaned i Stokholm indlemmet i den christne Kirkes Samfund. Hans kongelige Hølhed Kronprinds Oscar stod Fadder til denne Jndianer ved Che sen for Høisammes Hofstat, Præsident Grev Adlersvard.
Lolland-Falsters Stifts-Tidende, 1827-12-11
Kjøbenhavnsposten fortæller, at under Reengjørelsen, af Gasometret i Gjæstgivergaarden Belvedere i Hamborg, kom der pludselig Jld i Rummet, og det stod i lys Lue. Den Ulykkelige, til hvem Arbeidet var overdraget, stod i Fare for at blive levende brændt; men blev reddet ved hurtig Hjælp af den ved bemeldte Gasbelysnings-Indretning ansatte Mechanicus. Begge bleve dog stærkt forbrændte.
Lolland-Falsters Stifts-Tidende, 1827-12-11
En Frue v. Ranmers har, i Anledning af MadameCatallanis nylige Nærværelse i Berlin, blandt Andet sagt om denne Sangerinde: "at hendes Stemme hører, blandt de største og vældigste, der nogensinde have lydt. Hendes Færdighed er beundringsværdig, og hendes Begeistring ved visse Præstationer i den meest ophøiede Stiil liig en Sybillas eller Prophetindes." Derimod laster Fruen den Maade, hvorpaa Catallani bruger Hage, Læber og Tunge ved Triller, Zirater og chromatiske Løb, men især klages over, at Sangerinden har trukket Musikstykker, af de meest forskjelligartede Mestere, efter hverandre paa en vilkaarlig Texts enfoldige Traad, og frembudt dette fuldkommen betydnings- og smagløse Miskmask som en høitragisk Ret.
Lolland-Falsters Stifts-Tidende, 1827-12-11
Ved Høitideligholdelsen i Leipzig af Kongen af Sachsens Hylding havde en Student opsat et Transparent, hvorpaa læstes: "Leve Kongen Universitetet blomstre uden Ende!" Da Universitets=Præsidenten hedder Hr. v. Ende, udslettede Censuren Ende.
Lolland-Falsters Stifts-Tidende, 1827-12-11
Den sidste Leipziger Messe har været meget maadelig Forfatteren til Satans Memoirer m.m., W. Hanff, er den 11te f. M. død i Stuttgardt, kun 25 Aar gammel.
Lolland-Falsters Stifts-Tidende, 1827-12-11
Den 3die dennes vare østerrigske Bankactier i Hamborg faldne fra 1057 til 1020.
Lolland-Falsters Stifts-Tidende, 1827-12-11
J Amsterdam er i den senere Tid gjort betydelige Korn-Jndkjøb. Som Aarsag hertil angives, at der spores Mangel i Frankrig, som vel trænger til Proviantering for Hæren i Spanien og Flandern, ved Algier og i Archipelagus.
Lolland-Falsters Stifts-Tidende, 1827-12-11
Den russiske Admiral Grev Heiden var i Unaade i Keiser Alexanders Tid, da han mistænktes for at have været behjælpelig ved Smugleriet paa Finlands Kyster.
Lolland-Falsters Stifts-Tidende, 1827-12-11
Boghandelens Vigtighed i England sees deraf, at en eneste Boghandler i London sælger aarligen 5 Millioner Bind, betaler for Anmeldelser i Aviserne 3,500 Pund somtrent 38,000 Rbd.) og sysselsætter stedse 250 Bogtrykkere og Bogbindere.
Lolland-Falsters Stifts-Tidende, 1827-12-11
Man vil vide, at General Branth skal have befaling, at fore Prinds Miguel over til Brasilien. General Saldanha er ankommen til London. Det franske Blad Courier indeholder en Skrivelse fra Smyrna af 17de October, som giør sig lystig overde tyrkiske Troppers ny Taktik og Paaklædning.
Lolland-Falsters Stifts-Tidende, 1827-12-11
Den spanske Gesandt ved det sardiniske Hof lod den 6te f. M. døbe en Søn, som fik ikke mindre end 18 Fornavne.
Lolland-Falsters Stifts-Tidende, 1827-12-11
Natten imellem 2den og 3die October er den algierske Flaade løbet i Søen og har derpaa leveret den franske Blocade-Eskadre en Træfning Man troer, at de engelske Tropper i Portugal snart vil blive kaldt tilbage, da Ordre og nye Klædningsstykkers Oversendelse allerede er tilbagekaldt.
Lolland-Falsters Stifts-Tidende, 1827-12-11
Fregatten Perla er, med 600,000 Piastre ombord, afseilet fra Havannah til Barcellona. Disse Penge ere afsendte efter speciel befaling af den spanske Konge. Den svenske Avis Argus den 3die er forbudt; men Udgiveren søger om Tilladelse at udgive en ny Avis, som vel vil blive kaldt Argus den 4de.
Lolland-Falsters Stifts-Tidende, 1827-12-11
Jndenlandsk. Under 27de October er allernaadigst forundt Examinatus juris Hans Christian Hansen af Kiøbenhavn udelukkende Privilegium til i 10 Aar i Kongeriget Danmark at give Møller den af ham anmeldte Indretning ved Anbringelsen af Vinger og Axel af Jern m.v. Under 31te f. M. er den Modehandler Adolph Ernholdt af Kjøbenhavn i December 1818 meddeelte udelukkende Bevilling til i 5 Aar i Kongeriget Danmark at forfærdige Papiir af Straa, paa den af ham opgivne Maade, fornyet til at gjælde endnu i 5 andre Aar.
Lolland-Falsters Stifts-Tidende, 1827-12-11
J Randers Avis er bragt i Forslag, at faae sat et Minde og Nørrejydlands Befrier, Niels Ebbesen. (De danske Landmænd, og, for at nævne nogle, Beboerne af Grevskabet Christianssæde, ere vist heller ikke uvillige til at pryde Lolland med en Bantasteen for den nu sidst afdøde Statsminister Greve af Reventlow.)
Lolland-Falsters Stifts-Tidende, 1827-12-11
Ved Høiesterets Dom af 19de October sidstleden, der stadfæster de foregaaende Jnstantsers Domme, er Arrestanten Snedker Peder Nielsen af Slagelse, for at have ombragt 4 af sine Børn, tilfundet at miste sin Hals og hans Hoved sættes paa en Stage; men da denne Sag var blevet Hans Majestæt allerunderdanigst foredraget i det geheime Statsraad, har det behaget Allerhøistsamme allernaadigst at fritage den Domfældte for at udstaae den ham idømte Livsstraf, imod at hensættes til Arbeide i Rasphuset for Livstid, under stræng Bevogtning.
Lolland-Falsters Stifts-Tidende, 1827-12-11
Efter Forlydende vil ved Sammenskud en Præmie blive udsat for den bedste Levnetsbeskrivelse af den afdøde Statsminister Reventlow. Residerende Capellan for Skovlænge, Søllested og Gurreby Menigheder i Lolland, C. Lemvigh, er beskikket til Vice-Pastor for Sandby Menighed sammesteds, og Cand. jur. J. Schwensen (en Søn af Cancelliraad Schwensen i Nakskov) til Cancellist i det danske Cancelli. Da Hs. kgl. Høihed Prinds Christian nylig besøgte Frederiksværk, fortæller Aarhuus Avis, skal det Uheld, være indtruffet, at da den store Klokke til Frue Kirke, for at prøves, skulde ophænges, sprang Øskenen, og Klokken faldt til Jorden, hvorved den tog megen Skade.
Lolland-Falsters Stifts-Tidende, 1827-12-11
J Ugen fra 24de November til 1ste d. M. ere i Kjøbenhavn 46 Børn fødte og 59 Personer døde; altsaa i den Uge 13 flere døde end fødte. Af de Døde er det største Antal bortrevet af følgende Sygdomme: 15 af Krampe, 6 af Brystsyge, 5 af Skarlagensfeber, og 5 af Svindsot.
Lolland-Falsters Stifts-Tidende, 1827-12-11
Den 16-aarige Violinist Hans Sophus Simonsen, af Svendborg har nu faaet Tilladelse til at give en Concert paa det kongelige Theater.
Lolland-Falsters Stifts-Tidende, 1827-12-11
Man vil vide, at Madame Catalani vil give sin første Concert paa det kongelige Hoftheater.
Lolland-Falsters Stifts-Tidende, 1827-12-11
Den 2den dennes blev paa Theatret i Odense givet Lystspillet Kjøbenhavn med Bifald og for fuldt Huus. Balthasar Bang er dette Stykkes Forfatter. Udi Gamtofte Sogn og By, Baag Herred, Assens Amt, blev Hr. Povel Envold Præst 1587, døde 1634 i sit 87de Aar, havde der været Præst i 47 Aar. Hr. Knud Michelsen Besche blev i Gamtofte Præst 1643, døde 1701; havde der været Præst i 58 Aar. Altsaa kuns 2de Præster fra 1587 til 1701, udi (Jversens Avis.)
Lolland-Falsters Stifts-Tidende, 1827-12-11
114 Aar.
Lolland-Falsters Stifts-Tidende, 1827-12-11
Herregaarden Oxholm, beliggende paa Øland i Øster Hanherred, Hjørring Amt, er ved offentlig Auction solgt til Hr. Consul Rasch i Aalborg og vil med Omkostninger og Alt komme ham paa henimod 80,000 Rbd. Denne Gaard kaldtes fordum Økloster, og findes saaledes benævnt i danske Lovs 510–45. J gammel Tid var der et berømt Nonnekloster, stiftet af Biskop Tyge af Børglum, af Benedictiner-Ordenen, omtrent 1160. Ved Reformationen tilfaldt det Kongen, og i Aaret 1573 blev det af Kong Frederik den Anden overdraget til Frands Banner, som kaldte det Oxholm efter sin Frue, Anne Oxe. Siden har Oxholm tilhørt den levetzanske Æt, som har Begravelser i Kirken, der udgjør Hovedgaardens fjerde Fløi. J vor Tid har Oxholm tilhørt Generalkrigscommissair Lange og sidste Kammerherre Skeel til Birkelse.
Lolland-Falsters Stifts-Tidende, 1827-12-11
Det i Altona hjemmehørende Skib Gloria De, Skpr. Toosbuy, er paa en Reise fra Altona til Port au-Prince, paa Høiden af Madeira, plyndret af en Sørøver, der borttog den halve Ladning. Sørøveren havde snart columbisk, snart tyrkisk Flag. Det formodes, at han har sit Tilhold i Mogadore.
Lolland-Falsters Stifts-Tidende, 1827-12-11
J Flensborg har man nylig havt et sørgeligt Exempel paa Farligheden af Kuldamp. En Hattemagers Kone havde sat nogle Kul paa Ovnen, for at opvarme Stuen, hvori tre Børn sov. Kort efter faaer hun ondt og vil aabne Døren; men falder, førend hun naaer den, bevidstløs om paa Gulvet. Saaledes fandt den ulykkelige Mand ved Hjemkomsten sin Kone og sine tre Børn, uden Livstegn. Efter gjentagne Bestræbelser, lykkedes det at redde Konen; men ikkun et af Børnene. Alle Forsøg paa at bringe de andre til Live bleve frugtesløse.